gl pt es gl es ast gl it gl gl es gl ca gl es ast gl it gl gl es gl gl sv gl es ast gl it gl gl es gl ca gl es ast gl it gl gl es gl gl sv gl en en gl gl gl gl gl gl gl gl en es en en en en gl es
O Campus do Mar crea unha serie documental para enfrontarse aos ‘Desafíos do océano’ - Desafíos del Océano
Posted at 08:15h in Sin categorizar by joel 0 Comments
Seis investigadoras abordan temas relevantes para o futuro dos océanos, do planeta e da humanidade
Seis investigadoras afondando en seis retos de especial relevancia para o futuro dos océanos, do planeta e da humanidade. Ese é o eixo central da miniserie documental Desafíos do océano: científicas ao mando, un proxecto posto en marcha pola Universidade de Vigo a través do Campus do Mar coa colaboración da Fundación Española para la Ciencia y la Tecnología – Ministerio de Ciencia e Innovación, FECYT, que achega un orzamento de 18.000 euros.
A iniciativa nace cun obxectivo claro. “Queremos dar a coñecer a investigación que mulleres científicas das institucións que pertencen ao Campus de Excelencia Internacional Campus do Mar desenvolven arredor de temas de especial relevancia nas ciencias mariñas e informar, divulgar, concienciar e animar á sociedade actual a formar parte do cambio necesario nos nosos hábitos de cara a un desenvolvemento sostible”, explica Daniel Rey, director do Campus do Mar.
A miniserie documental de seis capítulos de 15 minutos de duración está protagonizada polas investigadoras Celia Olabarria (CIM-UVigo), Lucía Viñas (IEO), Ana Bernabeu (CIM-UVigo), Marta Álvarez (IEO), Silvia Torres (Cetmar) e Carmen González Sotelo (IIM-CSIC), que abordan temas nos que son especialistas como as especies invasoras, os plásticos mariños, a erosión costeira, a acidificación oceánica, os eventos extremos e a sostibilidade da pesca.
Visibilizar o papel das mulleres na ciencia
A través do proxecto trátase tamén de visibilizar o papel protagonista da muller na ciencia “como contrapunto á histórica fenda de xénero existente no mundo da investigación, amosando científicas á fronte de proxectos de investigación mariña de primeiro nivel e como elemento xerador de vocacións científicas referentes, promovendo a igualdade de xénero”. E faise cun modelo actual, moderno e accesible co que chegar de xeito máis directo á sociedade. Como salienta Daniel Rey, “empregamos o formato máis consumido na actualidade polo público xeral, sen diferenza de idade, sexo, formación ou intereses. Un formato que se poderá ver en calquera dispositivo e cunha duración curta que o fai particularmente atractivo, xa que as e os espectadores hoxe en día están acostumados a gozar destes contidos e a telos á súa disposición en calquera lugar e momento”.
A miniserie, xa en produción, proxectarase nun acto de presentación á sociedade que contará coa presenza das investigadoras participantes, de responsables do Campus do Mar e da Universidade de Vigo e de representantes das institucións ás que pertencen as protagonistas. Por outro lado, os vídeos estarán a libre disposición e descarga de todas as persoas interesadas.
Para ampliar o público obxectivo, o proxecto Desafíos do océano compleméntase con actividades dirixidas á mocidade co obxectivo de espertar vocacións e achegar ás vindeiras xeracións a temas de candente actualidade nas ciencias mariñas a nivel global.
Save my name, email, and website in this browser for the next time I comment.
Aviso legal | Protección de datos | Accesibilidade
Web desarrollada por Linckia